## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2019. október 31-ei alakuló ülésére)

**TÁRGY: TÁRSULÁSBA TAG DELEGÁLÁSA**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. §-a szerint a helyi önkormányzatok képviselő-testületei megállapodhatnak abban, hogy egy vagy több önkormányzati feladat- és hatáskör, valamint a polgármester és a jegyző államigazgatási feladat- és hatáskörének hatékonyabb, célszerűbb ellátására jogi személyiséggel rendelkező társulást hoznak létre.

Csengőd Község Önkormányzata az alábbi társulásoknak tagja:

1. Duna-Tisza Közi Hulladékgazdálkodási és Környezetvédelmi Önkormányzati Társulás
2. Izsák-Kom Fejlesztési Önkormányzati Társulás
3. Kiskőrös és Térsége Ivóvízminőség-javító Önkormányzati Társulás
4. Kiskőrösi Többcélú Kistérségi Társulás

A társulások működésére és jogállására vonatkozó alapvető szabályokat Mötv. 87.§ - 95.§-ai tartalmazzák.

Az Mötv. 94.§. (2) bekezdése értelmében a társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek.

A korábbi delegált tag, Lajter Ferenc polgármester tisztsége megszűnt, erre tekintettel szükségessé vált új tag delegálása a társulási tanácsba.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. október 28.**

**Pivarcsi Csaba sk**.

 polgármester

### HATÁROZAT-JAVASLAT

Csengőd Község Önkormányzatának Képviselő-testülete

1. Duna-Tisza Közi Hulladékgazdálkodási és Környezetvédelmi Önkormányzati Társulás,
2. Izsák–Kom Fejlesztési Önkormányzati Társulás,
3. Kiskőrös és Térsége Ivóvízminőség-javító Önkormányzati Társulás, valamint
4. Kiskőrösi Többcélú Kistérségi Társulás társulási tanácsába Pivarcsi Csaba polgármestert delegálja.

**Felelős:** polgármester

**Határidő:** folyamatos